Marihøner

(egentlige) marihøner 
 hårmarihøner 
 skjoldmarihøner 
 smalmarihøner 
 småmarihøner 
 Ortaliinae
 Sticholotidinae

Marihøner (Coccinellidae) er en familie innen ordenen biller (Coleoptera) og tilhører som sådan gruppen med glans- og flatbiller (Cucujoidea). I Norge er det 55 forskjellige arter, mens det finnes over 5 000 på verdensbasis. Det latinske navnet Coccinellidae kommer fra latin coccinella og betyr skarlagenfargethttp://dictionary.reference.com/browse/coccinella?s=t.

 Beskrivelse 
Marihøner er små til middelsstore (1–9 mm i Norge), bredt ovale, høyt hvelvede biller med påfallende korte antenner. De fleste er glatte og mer eller mindre blanke, men ikke småmarihøner (Scymninae) og hårmarihøner (Epilachninae). Mange arter er kontrastrikt farget i rødt, gult og svart. 

Marihønene viser stor variasjon i farger og mønster (tegninger). Noen arter, slik som sjuprikket marihøne (Coccinella septempunctata) er ganske konstante i utseende, mens andre, slik som toprikket marihøne (Adalia bipunctata), kan variere mye. Mange kjennetegnes av prikker på dekkvingene. Mange vitenskapelige artsnavn består av et tallord og enten -punctata (mørke prikker på lys bakgrunn) eller -guttata (lyse prikker på mørk bakgrunn), og angir dermed antallet prikker på dekkvingene. Forskjellige arter har ulike farver og antall prikker. Det er imidlertid en myte at antallet prikker forteller hvor gammel marihøna er. De lever vanligvis kun ett år.

Hodet er kort og bredt med fasettøyne som gjerne er innskåret i fremkanten. Antennene er kølleformede og ganske korte, vanligvis kortere enn hodet er bredt. Brystskjoldet (pronotum) er mye bredere enn langt, ofte lyst med en mørk tegning i midten eller svart med noen lyse flekker. Dekkvingene er avrundede og hvelvede, uten tydelige punktrekker. Beina er korte og kraftige, med fire-leddete føtter der det andre leddet er ganske lite slik at de ved liten forstørrelse ser tre-leddete ut.

Larvene er ofte ganske fargerike, med en spoleformet eller noe avflatet kropp. Hvert kroppsledd bærer flere vorter med børster i spissen, og de tre beinparene er ganske lange.

 Levevis 
Noen få lever av plantekost eller sopp, men de fleste er, både som larver og voksne (imago), rovdyr som fortærer bladlus, skjoldlus og andre plantesugere. De er nyttige dyr og marihøner er derfor benyttet til biologisk kontroll av skadedyr på planter. 

Marihøner gjennomgår en fullstendig forvandling. Det vil si at de gjennomgår en utvikling som inneholder både larvestadier og et puppestadium før voksenstadiet. Vanligvis er livssyklusen ett år.

Marihøner er enkelte år en plage i Danmark. Ved spesielt gode klekkeforhold blir de opptil 10 ganger så mange som vanlig. Matmangel og tørste på sensommeren får dem til å trekke mot kysten, og de kan opptre i hundretusenvis på utsatte steder.


 Systematikk 
Systematisk inndeling med vekt på norske arter.

Marihøner er brukt som det norske navnet på gruppen Coccinellidae, men også på en delgruppe av førstnevnte, (egentlige) marihøner (Coccinellinae). Dette er i samsvar med forslag til norske navn på alle de 296 familiene og underfamiliene til de norske billene.Ødegaard, o.a., 2004 Norske navn på arter er hentet fra Norske dyrenavn med tilhørende vitenskapelige navn.Hofsvang T. 1982. Systematikken følger Norske Insektfamilier og deres artsantall.Ottesen, 1993. Lokalt har begrepet "marihøner" også vært brukt om sommerfugler.

 ordenen biller (Coleoptera)
 underordenen Polyphaga
 gruppen (infraorden) Cucujiformia
 overfamilien glans- og flatbiller (Cucujoidea)
 familien marihøner (Coccinellidae), Latreille, 1807
 underfamilien smalmarihøner (Coccidulinae), Mulsant, 1846
 flekket sumpmarihøne Coccidula scutellata (Herbst, 1783)
 rød sumpmarihøne Coccidula rufa (Herbst, 1783)  
 veksthusmarihøne Cryptolaemus montrouzieri Mulsant, 1853 - tropisk art brukt i biologisk bekjemping av skjoldlus i drivhus, også funnet utendørs i Norge
 underfamilien småmarihøner (Scymninae Mulsant, 1846)
 punktmarihøne Stethorus pusillus (Weise, 1891)
 Glansmarihøne', Hyperaspis pseudopustulata Mulsant, 1853 
 slekten Scymnus Kugelann, 1794  – 13 arter funnet i Norge, blant annet:
 taigadvergmarihøne Scymnus fennicus Sahlberg 1881
 rødranddvergmarihøne Scymnus haemorrhoidalis Herbst 1797
 Rød dvergmarihøne, Scymnus abietis Paykull 1798
 eikedvergmarihøne Scymnus auritus Thunberg 1795
 tofarget dvergmarihøne Scymnus suturalis Thunberg 1795
 toflekket dvergmarihøne Scymnus frontalis (Fabricius 1787)
 stor dvergmarihøne Scymnus nigrinus Kugelann 1794
 Scymnus rubromaculatus (Goeze 1778)
 slekten Nephus Mulsant, 1846  – fire arter i Norge, blant annet:
 småflekket dvergmarihøne Nephus bisignatus (Boheman 1850)
 flat dvergmarihøne Nephus redtenbacheri (Mulsant 1846)
 underfamilien skjoldmarihøner (Chilocorinae Mulsant, 1846) 
 heimarihøne Chilocorus bipustulatus (Linnaeus, 1758)
 skjoldlusmarihøne Chilocorus renipustulatus (Scriba, 1790)
 Furumarihøne Exochomus quadripustulatus (Linnaeus, 1758)
 underfamilie (egentlige) marihøner (Coccinellinae Latreille, 1807) 
 Skilpaddemarihøne, Platynaspis luteorubra (Goeze, 1777)
 engmarihøne Coccinula quatuordecimpustulata (Linnaeus, 1758)
 nittenprikket marihøne Anisosticta novemdecimpunctata (Linnaeus, 1758)
 myrmarihøne Anisosticta strigata (Thunberg, 1795)
 strandmarihøne Tytthaspis sedecimpunctata (Linnaeus, 1761)
 Oremarihøne, Sospita vigintiguttata (Linnaeus, 1758)
 stripet marihøne Myzia oblongoguttata (Linnaeus, 1758)
 attenprikket marihøne Myrrha octodecimguttata (Linnaeus, 1758)
 sjakkbrettmarihøne Propylea quaturodecimpunctata (Linnaeus, 1758)
 fjortenprikket marihøne Calvia quatuordecimguttata (Linnaeus, 1758)
 sekstenprikket marihøne Halyzia sedecimguttata (Linnaeus, 1758)
 tjuetoprikket marihøne Psyllobora vigintiduopunctata (Linnaeus, 1758)
 øyeflekket marihøne Anatis ocellata (Linnaeus, 1758)
 uprikket marihøne Aphidecta obliterata (Linnaeus, 1758)
 harlekinmarihøne (Harmonia axyridis Pallas, 1773)
 tolvprikket marihøne Vibidia duodecimguttata (Poda, 1761)
 neslemarihøne Ceratomegilla notata (Laicharting 1781) (syn. Hippodamia notata)
 slekten Hippodamia Chevrolat, 1837  – fire arter i Norge
 Sandmarihøne, Hippodamia variegata (Goeze, 1777)
 torvmarihøne Hippodamia septemmaculata (De Geer 1775)
 trettenprikket marihøne Hippodamia tredecimpunctata (Linnaeus, 1758)
 tundramarihøne Hippodamia arctica (Schneider 1792)
 slekten Coccinella Linnaeus, 1758  – seks arter i Norge
 hieroglyfmarihøne, Coccinella hieroglyphica Linnaeus, 1758
 maurmarihøne Coccinella magnifica Redtenbacher 1843
 sjuprikket marihøne, Coccinella septempunctata Linnaeus, 1758
 femprikket marihøne, Coccinella quinquepunctata Linnaeus, 1758
 fjellmarihøne Coccinella trifasciata Linnaeus 1758
 elleveprikket marihøne, Coccinella undecimpunctata Linnaeus, 1758
 slekten Adalia skogmarihøne Adalia conglomerata (Linnaeus, 1758)
 toprikket marihøne, Adalia bipunctata (Linnaeus, 1758)
 tiprikket marihøne, Adalia decempunctata (Linnaeus, 1758)
 underfamilien hårmarihøner (Epilachninae Mulsant, 1846)
 tjuefire-prikket marihøne, Subcoccinella vigintiquatuorpunctata (Linnaeus, 1758)
 kulemarihøne Cynegetis impunctata (Linnaeus, 1767)
 underfamilien Exoplectrinae
 underfamilien Microweiseinae
 underfamilien Ortaliinae – ikke i Norge
 underfamilien Sticholotidinae – ikke i Norge

 Referanser 

 Litteratur 
 Hansen, L.O. og Sagvoden, B.A. 2007. Notes on Norwegian Coleoptera 6. Norwegian journal of Entomology 54: 75-80.
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Hofsvang T. 1982. Norske dyrenavn med tilhørende vitenskapelige navn. B: Insekter, edderkoppdyr og myriapoder. Fauna (35) 2
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om marihøner, side 306-313.
 Ødegaard, Frode, o.a. 2004. Forslag til norske navn på familier og underfamilier av biller.'' Insekt-Nytt 29 (1/2) Norsk Entomologisk forening. s.27

 Eksterne lenker 

 Marihøner i Norge (Pdf-fil) fra Bioforsk
 Norsk Entomologisk forening – for deg som vil lære mer om insekter.
 Lykkehøna i hagen- artikkel fra forskning.no 16.07.14

Artikkel i Fyn Amts Avis: Sydfyn invaderet av mariehøns 


Kategori:Biller formelt beskrevet i 1807
Kategori:Dyr formelt beskrevet av Pierre André Latreille
Kategori:Jomfru Maria